CELEX: C2007/247/03
Language: lv
Date: 2007-10-20 00:00:00
Title: Lieta C-309/07: Lūgums sniegt prejudiciālu nolēmumu — Izteikts ar Hessischer Verwaltungsgerichtshof (Vācija) 2007. gada 5. jūlija rīkojumu — Firma Baumann GmbH / Land Hessen

20.10.2007   
            
            
               LV
            
            
               Eiropas Savienības Oficiālais Vēstnesis
            
            
               C 247/2
            
         Lūgums sniegt prejudiciālu nolēmumu — Izteikts ar Hessischer Verwaltungsgerichtshof (Vācija) 2007. gada 5. jūlija rīkojumu — Firma Baumann GmbH/Land Hessen
   
   (Lieta C-309/07)
   (2007/C 247/03)
   Tiesvedības valoda — vācu
   Iesniedzējtiesa
   Hessischer Verwaltungsgerichtshof
   Lietas dalībnieki pamata procesā
   
      Prasītāja: Firma Baumann GmbH
   
   
      Atbildētāja: Land Hessen
   
   Prejudiciālie jautājumi
   
               1)
            
            
               Vai valsts likumdevējs, izmantojot iespējas, kas ir noteiktas Padomes 1985. gada 29. janvāra Direktīvas 85/73/EEK par svaigas gaļas un mājputnu gaļas veselības pārbaudes un kontroles finansējumu, kas grozīta ar Padomes 1996. gada 26. jūnija Direktīvu 96/43/EK, 5. panta 3. punktā un A pielikuma I nodaļas 4. punkta a) apakšpunktā par vienotās likmes nodevas pacelšanu noteiktiem uzņēmumiem un 4. punkta b) apakšpunktā par nodevas noteikšanu, kas atbilst faktiskajām izmaksām, ir strikti piesaistīts A pielikuma I nodaļas 1. un 2. punkta a) apakšpunktā paredzētajām nodevu struktūrām (lopu veids, jaunlops vai pieaudzis lops, kautsvars utt.) vai arī viņam pastāv iespēja, nosakot nodevas apmēru, diferencēt starp kaušanas vienību pārbaudi lielos uzņēmumos un citu pārbaudi un tādējādi arī šo divu grupu ietvaros regresīvi noteikt nodevas likmi saskaņā ar veikto kaušanu skaitu lopu veida ietvaros, tikai ar tādu priekšnoteikumu, ka tā atbilst faktiskajām izmaksām?
            
         
               2)
            
            
               Vai valsts likumdevējs, pamatojoties uz iepriekš minētajiem noteikumiem par kaušanu, ko veic ārpus ierastā kaušanas laika pēc īpašnieka pieprasījuma, var noteikt procentuālu piemaksu par kaušanas pārbaudi papildu ierastajā kaušanas laikā noteiktajām nodevām, ja tā atbilst faktiskajām papildus izmaksām, vai arī šīs izmaksas ir jāiekļauj vienotajās (paaugstinātajās) nodevās visiem nodevu maksātājiem?